1983R2290 — FI — 01.01.2007 — 008.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:





Muutettu:







Huom. Tämä konsolidoitu versio viittaa Euroopan laskentayksikköön ja/tai ecuun. Nämä viittaukset tulee ymmärtää 1 päivästä tammikuuta 1999 lähtien viittauksena euroon — neuvoston asetus (ETY) N:o 3308/80 (EYVL L 345, 20.12.1980, s. 1) ja neuvoston asetus (EY) N:o 1103/97 (EYVL L 162, 19.6.1997, s. 1).









▼B

▼M4

KOMISSION ASETUS (ETY) N:o 2290/83,

annettu 29 päivänä heinäkuuta 1983,

yhteisön tullittomuusjärjestelmän luomisesta annetun neuvoston asetuksen 918/83 50-59 b sekä 63 a ja 63 b artiklan soveltamissäännösten vahvistamisesta

▼B







EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon yhteisön tullittomuusjärjestelmän luomisesta 28 päivänä maaliskuuta 1983 annetun neuvoston asetuksen (ETY) N:o 918/83 ( 1 ) ja erityisesti sen 143 artiklan, sekä katsoo, että sekä katsoo, että asetuksen (ETY) N:o 918/83 50—59 artiklalla on korvattu opetus-, tieteellis- ja kulttuuriluonteisten tavaroiden tuonnista yhteisen tullitariffin tulleista vapautettuna annettu neuvoston asetus (ETY) N:o 1798/75 ( 2 ); sen vuoksi olisi korvattava asetuksen (ETY) N:o 1798/75 soveltamissäännösten vahvistamisesta 12 päivänä joulukuuta 1979 annettu komission asetus (ETY) N:o 1798/75 ( 3 ) uudella asetuksella, jossa vahvistetaan asetuksen (ETY) N:o 918/38 50—59 artiklan soveltamissäännökset, ja tässä asetuksessa säädetyt toimenpiteet ovat tullittomuuskomitean lausunnon mukaiset, ON ANTANUT TÄMÄN ASETUKSEN:







▼M4

1 artikla

Tässä asetuksessa määritetään asetuksen (ETY) N:o 918/83, jäljempänä ”perusasetus”, 50-59 b sekä 63 a ja 63 b artiklan soveltamissäännökset.

▼B







I OSASTO

YLEISET SÄÄNÖKSET







A.

Vastaanottajalaitoksen tai -järjestön velvollisuudet

2 artikla

▼M5

1. Tuontitullittomuuden myöntäminen perusasetuksen 51 artiklassa, 52 artiklan 1 kohdassa ja 53 artiklassa tarkoitetuille opetus-, tieteellis-, ja kulttuuriluonteisille tavaroille, jäljempänä ”tavarat” merkitsee vastaanottajalaitokselle tai -toimielimelle velvollisuutta:

— ohjata kyseiset tavarat suoraan ilmoitettuun vastaanottopaikkaan,

— merkitä ne tavaraluetteloonsa,

— helpottaa tarkastuksia, joiden suorittamista toimivaltaiset viranomaiset pitävät tarpeellisena sen varmistamiseksi, että tullittomuuden myöntämisen edellytykset täyttyvät ja ovat edelleen voimassa.

Perusasetuksen 52 artiklan 1 kohdassa ja 53 artiklassa tarkoitettujen tavaroiden ollessa kyseessä, on myöntämisen edellytyksenä lisäksi vastaanottajalaitoksen tai -toimielimen velvollisuus käyttää kyseisiä tavaroita yksinomaan muihin kuin kaupallisiin tarkoituksiin perusasetuksen 54 artiklan toisen luetelmakohdan mukaisesti.

▼B

2. Vastaanottajalaitoksen tai -toimielimen esimiehen tai hänen valtuuttamansa edustajan on laadittava toimivaltaisille viranomaisille ilmoitus, jossa hän todistaa tutustuneensa 1 kohdassa lueteltuihin eri velvollisuuksiin ja sitoutuu noudattamaan niitä.

Toimivaltaiset viranomaiset voivat säätää, että edellisessä kohdassa tarkoitettu ilmoitus laaditaan joko jokaisen tuontitapahtuman osalta erikseen, useiden tuontitapahtumien osalta yhdellä kertaa tai kaikkien vastaanottajalaitoksen tai -toimielimen toteuttamien tuontitapahtumien osalta.







B.

Lainaamisen, vuokraamisen tai luovutuksen yhteydessä sovellettavat säännökset

3 artikla

1. Sovellettaessa perusasetuksen 57 artiklan 2 kohdan ensimmäisen alakohdan säännöksiä laitoksen tai toimielimen, jolle tavara lainataan, vuokrataan tai luovutetaan, on noudatettava 2 artiklassa tarkoitettuja velvollisuuksia siitä päivästä alkaen, jona se vastaanottaa tavaran.

▼M5

2. Kun laitos tai toimielin, jolle tavara lainataan, vuokrataan tai luovutetaan, sijaitsee toisessa jäsenvaltiossa kuin laitos tai järjestö, joka lainaa sille tavaran, kyseisen tavaran lähettäminen antaa lähtöjäsenvaltion toimivaltaiselle tullitoimipaikalle aiheen tarkastusasiakirjan T N:o 5 luovuttamiseen asetuksessa (ETY) N:o 2823/87 määriteltyjen sääntöjen mukaisesti sen varmistamiseksi, että kyseistä tavaraa käytetään tavalla, joka oikeuttaa tullittomuuden voimassa pitämiseen. Tämän vuoksi kyseisen valvontakappaleen ruudussa 104, otsikon ”muuta” alla on oltava jokin seuraavista maininnoista:

▼M1

— ”UNESCO-varer: Fortsat fritagelse betinget af overholdelse af artikel 57, stk. 2, første afsnit, i forordning (EOF) nr. 918/83”;

— ”UNESCO-Gegenstand: Weitergewährung der Zollbefreiung abhängig von der Voraussetzung des Artikels 57 Absatz 2 erster Unterabsatz der Verordnung (EWG) Nr. 918/83”;

— ”Αντικείμενο UNESCO: Διατήρηση της ατέλειας εξαρτώμενη από την τήρηση του άρθρου 57 παράγραφος 2 πρώτο εδάφιο του κανονισμού (ΕΟΚ) αριθ. 918/83”;

— ”UNESCO goods: continuation of relief subject to compliance with the first subparagraph of Article 57 (2) of Regulation (EEC) No 918/83”;

— ”Objet UNESCO: maintien de la franchise subordonné au respect de l'article 57 paragraphe 2 premier alinéa du règlement (CEE) no 918/83”;

— ”Oggetto UNESCO: è mantenuta la franchigia a condizione che venga rispettato l'articolo 57, paragrafo 2, primo comma del regolamento (CEE) n. 918/83”;

— ”UNESCO-voorwerp: handhaving van de vrijstelling is afhankelijk van de nakoming van artikel 57, lid 2, eerste alinea van Verordening (EEG) nr. 918/83”;

▼M2

— ”Objeto UNESCO: se mantiene la franquicia subordinada al respeto del artículo 57, apartado 2, primer párrafo, del Reglamento (CEE) no 918/83”;

— ”Objectos UNESCO: é mantida a franquia desde que seja respeitado o no 2, primeiro parágrafo do artigo 57o do Regulamento (CEE) no 918/83”;

▼

— ”UNESCO-tavarat: tullittomuus jatkuu, edellyttäen että asetuksen (ETY) N:o 918/83 57 artiklan 2 kohdan 1 alakohdan ehtoja noudatetaan”/”UNESCO-varor: Fortsatt tullfrihet under förutsättning att villkoren i artikel 57.2 första stycket i förordning (EEG) nr 918/83 uppfylls”;

— ”UNESCO-varor: Fortsatt tullfrihet under förutsättning att villkoren i artikel 57.2 första stycket iförordning (EEG) nr 918/83 uppfylls”;

▼A3

— ”Zboží UNESCO: zachování osvobození za předpokladu splnění podmínek čl. 57 odst. 2 prvního pododstavce nařízení (EHS) č. 918/83”;

— ”UNESCO kaup: impordimaksudest vabastamise jätkamine vastavalt määruse (EMÜ) nr 918/83 artikli 57 (2) esimesele alapunktile”;

— ”UNESCO preces: atbrīvojuma turpmāka piemērošana atkarīga no atbilstības Regulas (EEK) Nr. 918/83 57. panta 2. punkta pirmajai daļai”;

— ”UNESCO prekės: atleidimo nuo muitų taikymo pratęsimas laikantis Reglamento (EEB) Nr. 918/83 57 straipsnio 2 dalies pirmosios pastraipos nuostatų”;

— ”UNESCO áruk: a vámmentesség fenntartása a 918/83/EGK rendelet 57. cikkének (2) bekezdésében foglalt feltételek teljesítése esetén”;

— ”Oġġetti tal-UNESCO: tkomplija ta' ħelsien mid-dazju suġġetta għal osservanza ta' l-ewwel subparagrafu ta' l-Artikolu 57 (2) tar-Regolament (KEE) Nru 918/83”;

— ”Towary UNESCO: kontynuacja zwolnienia z zastrzeżeniem zachowania warunków określonych w art. 57 ust. 2 akapit pierwszy rozporządzenia (EWG) nr 918/83”;

— ”Blago oproščeno plačila uvoznih dajatev (Unesco). Izvajanje člena 57(2) uredbe (EGS) št. 918/83”;

— ”Tovar UNESCO: naďalej oslobodený, pokiaľ spĺňa podmienky ustanovené v článku 57 odseku 2 prvom pododseku nariadenia (EHS) č. 918/83”;

▼M6

— ”стоки на ЮНЕСКО: продължаването на митническите облекчения е съобразно условията на член 57, параграф 2, първа алинея на Регламент (ЕИО) № 918/83”;

— ”articole UNESCO: menținerea scutirii este condiționată de respectarea prevederilor Articolului 57(2) primul paragraf din Regulamentul (CEE) Nr.918/83”.

▼B

3. Edellä olevien 1 ja 2 kohdan säännöksiä sovelletaan soveltuvin osin lainattaessa, vuokrattaessa tai luovutettaessa tieteellisiin kojeisiin ja laitteisiin tarkoitettuja varaosia, osia tai erityisiä lisätarvikkeita sekä kyseisten tavaroiden kunnossapitoon, tarkistamiseen, vakaamiseen tai korjaamiseen käytettäviin työkaluihin, joille on myönnetty tullittomuus perusasetuksen 53 artiklan perusteella.







II OSASTO

PERUSASETUKSEN 51 ARTIKLAN 1 KOHDAN MUKAISTA OPETUS-, TIETEELLIS- TAI KULTTUURILUONTEISTEN TAVAROIDEN TULLITTOMUUTTA KOSKEVAT ERITYISSÄÄNNÖKSET

4 artikla

1. Hakiessaan perusasetuksen 51 artiklan perusteella tullittomuutta tavaralle vastaanottajalaitoksen tai -järjestön esimiehen tai hänen valtuuttamansa edustajan on laadittava hakemus sen jäsenvaltion toimivaltaiselle viranomaiselle, jossa kyseinen laitos tai järjestö sijaitsee.

Tämän hakemuksen on sisällettävä kaikki tiedot, joita toimivaltainen viranomainen pitää tarpeellisina sen määrittämiseksi, täyttyvätkö tullittomuuden myöntämiseksi säädetyt edellytykset.







▼M5

III OSASTO

PERUSASETUKSEN 52 JA 54 ARTIKLAN MUKAISTA TIETEELLISTEN KOJEIDEN JA LAITTEIDEN TULLITTOMUUDEN HYVÄKSYMISTÄ KOSKEVAT ERITYISSÄÄNNÖKSET

5 artikla

Perusasetuksen 54 artiklan ensimmäistä luetelmakohtaa sovellettaessa tieteellisen kojeen tai laitteen ”objektiivisilla teknisillä ominaisuuksilla” tarkoitetaan ominaisuuksia, jotka aiheutuvat kyseisen kojeen tai laitteen rakenteesta tai siihen sen tavanomaiseen koje- tai laitetyyppiin nähden tehdyistä muutoksista, joiden ansiosta sillä pystytään teollisuuden tai kaupan harjoittamiseen liittyvien töiden suorittamisen edellyttämiä suorituksia korkeatasoisempiin suorituksiin.

Kun näiden objektiivisten teknisten ominaisuuksien perusteella ei ole mahdollista määrittää kiistattomasti onko kojetta tai laitetta pidettävä tieteellisenä kojeena tai laitteena, on tutkittava kojeen tai laitteen, jolle tullitonta tuontia haetaan, käyttötarkoitusta. Jos tästä tutkimuksesta ilmenee, että kyseistä kojetta tai laitetta käytetään tieteellisten toimintojen toteuttamiseen, kojeen tai laitteen katsotaan olevan luonteeltaan tieteellinen.

▼B

6 artikla

1. Hakiessaan perusasetuksen 52 artiklan 1 kohdan perusteella tullittomuutta tieteellisille kojeille tai laitteille vastaanottajalaitoksen tai -järjestön esimiehen tai hänen valtuuttamansa edustajan on laadittava hakemus sen jäsenvaltion toimivaltaiselle viranomaiselle, jossa kyseinen laitos tai järjestö sijaitsee.

▼M5

2. Edellä 1 kohdassa tarkoitetun hakemuksen on sisällettävä seuraavat kyseistä laitetta tai kojetta koskevat tiedot:

a) kyseisen kojeen tai laitteen valmistajan käyttämä täsmällinen kauppanimitys, sen oletettu luokitus yhdistetyssä nimikkeistössä sekä objektiiviset tekniset ominaisuudet, joiden perusteella kojetta tai laitetta voidaan pitää luonteeltaan tieteellisenä;

b) valmistajan sekä tarvittaessa tavarantoimittajan nimi tai toiminimi ja osoite;

c) kojeen tai laitteen alkuperämaa;

d) paikka, jossa kojetta tai laitetta tullaan käyttämään;

e) kojeen tai laitteen täsmällinen käyttötarkoitus;

f) kojeen tai laitteen hinta tai tullausarvo;

g) kojeen tai laitteen kappalemäärä.

Hakemukseen on liitettävä asiakirjat, jotka sisältävät kaikki tarpeelliset tiedot kojeen tai laitteen ominaisuuksista sekä sen tekniset eritelmät.

7 artikla

Sen jäsenvaltion toimivaltainen viranomainen, jossa vastaanottajalaitos tai -toimielin sijaitsee, tekee päätöksensä suoraan 6 artiklassa tarkoitetun hakemuksen perusteella kaikissa tapauksissa.

▼B

8 artikla

Tullittomuutta koskevat luvat ovat voimassa kuusi kuukautta.

Toimivaltaiset viranomaiset voivat kuitenkin asettaa pidemmän voimassaoloajan, ottaen huomioon kunkin toiminnon erityisolosuhteet.

▼M5 —————

▼B







V OSASTO

PERUSASETUKSEN 53 ARTIKLAN MUKAISTA VARAOSIEN, OSIEN TAI ERITYISTEN LISÄTARVIKKEIDEN SEKÄ TYÖKALUJEN TULLITTOMUUTTA KOSKEVAT ERITYISSÄÄNNÖKSET

12 artikla

Perusasetuksen 53 artiklan a kohdassa tarkoitetaan ”erityisillä lisätarvikkeilla” tavaroita, jotka on suunniteltu erityisesti käytettäväksi määrätyn tieteellisen kojeen tai laitteen kanssa sen tuottavuuden tai käyttömahdollisuuksien parantamiseksi.

13 artikla

1. Hakiessaan kanta-asetuksen 53 artiklan nojalla vapautusta varaosille, osille tai erityisille lisätarvikkeille sekä työkaluille vastaanottajalaitoksen tai -järjestön esimiehen tai hänen valtuuttamansa edustajan on laadittava hakemus sen jäsenvaltion toimivaltaiselle viranomaiselle, jossa kyseinen laitos tai järjestö sijaitsee.

Tämän hakemuksen on sisällettävä kaikki tiedot, joita toimivaltainen viranomainen pitää tarpeellisina sen määrittämiseksi, täyttyvätkö perusasetuksen 53 artiklassa säädetyt edellytykset.

▼M5

14 artikla

Sen jäsenvaltion toimivaltainen viranomainen, jossa vastaanottajalaitos tai -toimielin sijaitsee, tekee päätöksensä suoraan 13 artiklassa tarkoitetun hakemuksen perusteella.

▼B

15 artikla

Tämän asetuksen 8 artiklan säännöksiä sovelletaan perusasetuksen 53 artiklan perusteella myönnettyyn tullittomuuteen.

▼M3







OSASTO V A

PERUSASETUKSEN 63 A JA 63 B ARTIKLAN MUKAISTA LÄÄKETIETEELLISTEN VÄLINEIDEN JA LAITTEIDEN TULLITTOMUUTTA KOSKEVAT ERITYISSÄÄNNÖKSET

15 a artikla

1. Hakiessaan perusasetuksen 63 a ja 63 b artiklan säännösten perusteella tullittomuutta tieteellisille välineille tai laitteille vastaanottajalaitoksen tai -järjestön esimiehen tai hänen valtuuttamansa edustajan on laadittava hakemus sen jäsenvaltion toimivaltaiselle viranomaiselle, jossa kyseinen laitos tai järjestö sijaitsee.

2. Edellä 1 kohdassa tarkoitetun hakemuksen on sisällettävä seuraavat kyseistä välinettä tai laitetta koskevat tiedot:

▼M5

a) Kojeen tai laitteen valmistajan käyttämä täsmällinen kauppanimitys ja sen oletettu luokitus yhdistetyssä nimikkeistössä;

▼M3

b) valmistajan sekä tarvittaessa tavarantoimittajan nimi tai toiminimi ja osoite;

c) välineen tai laitteen alkuperämaa;

d) paikka, jossa välinettä tai laitetta tullaan käyttämään;

e) välineen tai laitteen käyttötarkoitus;

3) Kun kyseessä on lahjoitus, hakemuksessa on oltava lisäksi:

a) lahjoittajan nimi tai toiminimi ja osoite;

b) hakijan todistus, josta ilmenee, että: — välineiden tai laitteiden lahjoittamiseen ei liity lahjoittajan taholta mitään luonteeltaan kaupallista etua, — ja — lahjoittaja ei ole millään tavoin sidoksissa tullittomiksi haettujen välineiden tai laitteiden valmistajaan.

▼M5 —————

▼M5

15 c artikla

Sen jäsenvaltion toimivaltainen viranomainen, jossa vastaanottajalaitos tai -toimielin sijaitsee, tekee päätöksensä suoraan hakemuksen perusteella kaikissa tapauksissa.

15 d artikla

Edellä 15 a ja 15 c artiklaa sovelletaan soveltuvin osin perusasetuksen 63 a 2 kohdan a ja b alakohdan perusteella tullittomien kojeiden tai laitteiden kunnossapitoon, tarkastukseen, vakaamiseen tai korjaukseen käytettäviin varaosiin, osiin ja erityisiin lisätarvikkeisiin sekä työkaluihin.

▼M3

15 e artikla

Tämän asetuksen 8 artiklan säännöksiä sovelletaan soveltuvin osin.

▼B







VI OSASTO

KOMISSION JA JÄSENVALTIOIDEN VÄLISTÄ TIEDOTTAMISTA KOSKEVAT SÄÄNNÖKSET

▼M5

16 artikla

1. Jäsenvaltioiden on toimitettava komissiolle luettelo kojeista, laitteista, varaosista, osista, lisätarvikkeista ja työkaluista, joiden hinta tai tullausarvo ylittää 5 000 ecua ja joille ne ovat mahdollisesti myöntäneet tullittomuuden 7, 14 tai 15 c artiklan säännösten mukaan.Tässä luettelossa on oltava näiden tavaroiden täsmällinen kauppanimitys sekä viittaus yhdistetyn nimikkeistön kahdeksannumeroiseen koodiin. Lisäksi luettelossa on oltava tieto kyseisten tavaroiden valmistajasta tai valmistajista, alkuperämaasta tai alkuperämaista ja hinnasta tai tullausarvosta.

2. Edellä 1 kohdassa tarkoitettu luettelo on toimitettava komissiolle kunkin vuoden ensimmäisen ja kolmannen neljänneksen aikana niiden kyseisten tavaroiden osalta, jotka ovat antaneet aiheen tullittomuuden myöntämiseen tai epäämiseen edellisen puolivuotiskauden aikana.

3. Komissio toimittaa luettelot jäsenvaltioille.

▼M5 —————

▼M5

18 artikla

Yhteisön säännösten yhdenmukaisen soveltamisen varmistamiseksi tullittomuuskomitean on tarkastettava säännöllisesti 16 artiklassa tarkoitetut luettelot.

▼M4







VI A OSASTO

PERUSASETUKSEN 59 A JA 59 B ARTIKLAN MUKAISTA LAITTEIDEN TULLITTOMUUTTA KOSKEVAT ERITYISSÄÄNNÖKSET

18 a artikla

1. Hakiessaan perusasetuksen 59 a ja 59 b artiklan perusteella tullittomuutta laitteille tieteellistä tutkimusta harjoittavan laitoksen tai -toimielimen, jonka päätoimipaikka on yhteisön ulkopuolella, esimiehen tai hänen valtuuttamansa edustajan on laadittava hakemus sen jäsenvaltion toimivaltaiselle viranomaiselle, jossa kyseinen laitos tai toimielin sijaitsee.

2. Edellä 1 kohdassa tarkoitetun hakemuksen on sisällettävä seuraavat tiedot:

a) jäljennös yhteisössä ja kolmansissa maissa sijaitsevien tutkimuslaitosten kesken tehdystä tieteellistä yhteistyötä koskevasta sopimuksesta;

▼M5

b) tarvikkeiden täsmällinen kauppanimitys ja niiden paljous ja arvo sekä tarvittaessa niiden oletettu luokitus yhdistetyssä nimikkeistössä;

▼M4

c) laitteiden alkuperä- ja lähtömaa;

d) paikka, jossa laitteita tullaan käyttämään;

e) laitteiden käyttötarkoitus ja käytön kesto.

18 b artikla

1. Kun sen jäsenvaltion toimivaltainen viranomainen, jossa yhteisössä toimiva laitos tai toimielin sijaitsee, vastaanottaa perusasetuksen 59 a artiklassa määriteltyjen laitteiden tullittomuushakemuksen, hakemus ja siihen liittyvät tiedot on toimitettava komissiolle, jotta tämä voi päättää ennen kyseisen toimivaltaisen viranomaisen päätöstä tutkimuksen suorittamisesta tullittomuuskomiteassa.

Tätä tutkimusta varten komissiolle on toimitettava sen pyynnöstä lisätietoja.

2. Edellä 1 kohdassa tarkoitettu toimivaltainen viranomainen ilmoittaa komissiolle tekemästään tullittomuushakemusta koskevasta päätöksestä.

▼M5

18 c artikla

Edellä 8 artiklan säännöksiä sovelletaan soveltuvin osin.

▼B







VII OSASTO

LOPPUSÄÄNNÖKSET

19 artikla

Kumotaan asetus (ETY) N:o 2784/79.

20 artikla

Tämä asetus tulee voimaan 1 päivänä heinäkuuta 1984.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.